OpenLLM-France/wikimedia huggingface dataset:
# Hutsul poni

Hutsul ponia, edo Karpatoetako ponia, (ukraineraz: Гуцульський кінь), (polonieraz: Koń huculski), (errumanieraz: Huțul ), bereziki Ukrainan hedatutako zaldi arraza bat da, Polonian eta Errumanian ere eremu urriago batean zabaldurik dagoena. Bere hedapen gunea Karpato mendietan barrena dago eta arraza Hutsul herriarekin lotuta agertzen da.
Bere tamaina zein ezaugarriengatik ponien sailkapen taldean sartzen da.

## Etimologia

Poni mota bonek bere izena Karpatoetako Hutsul herritik hartzen du, eta horregatik Karpatoetako ponia ere deitua izan da. Arrazaren beste hainbat izen, Huculska, Hutsul, Huţul, Huţan edo Huzul dira.

## Ezugarriak

* Hutsul poniak oro har zaldi lasaiak dira, zela zaldiak izateko jarrera egokiarekin. Bereziki egokiak baso zein lur menditsuetan ibiltzeko. Igerilari onak dira baita ere.
* Kolorez urdinzkak, beltzak edo gaiztankarak. Kolore argietan askotan bizkarreko mando marra nabarmen dute, eta baita hanketako zebra-marrak. Ezaugarri hauek antzineko poni arrazen ezaugarriak dira.
* Buru txikia, mutur motza, gorputz trinkoa, hanka motzak eta apo gogor eta txikiak.

## Arrazaren historia

Antza arraza garai bateko tarpanen ondorengo zuzenak dira, eta antzineko poni arrazen ezaugarri asko gorde dituzte. Beste hainbatentzat Hutsul zaldia XIII.en mende inguruan mongoliar zaldi eta bertako tarpanen arteko nahasketa baten ondorio dira. Mongoliarrek beraien zaldiak Mongolen Inperioaren garaietan ekarri zituzten eskualde honetara.
Karpato mendiko mugak sarritan aldatu dira historian zehar, hau dela eta hainbat herrialdeek aldarrikatzen dute zaldi arraza hau berezkotzat. Poloniak, Errumaniak, Ukrainak...Askotan gertatzen den legez, bertako arrazek herrialde konkretu bat baino gehiago hartu dezakete.

## Erreferentziak

* ↑ http://www.imh.org/History-of-the-Horse/Breeds-of-the-World-by-Continent/Hucul-or-Carpathian-Pony.html

## Kanpo estekak

* Arrazari buruzko artikuloa IMH.org-en Web-ean
* Datuak: Q733396
* Multimedia: Hucul pony / Q733396

## Bideoak

* Hutsul zaldia
* Hutsul zaldiak neguan
# Hutsonville (Illinois)

Hutsonville Illinoiseko herri bat da. Crawford konderrian kokatua dago. 2010ean 554 biztanle zituen, 1,61 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q2554041
* Multimedia: Hutsonville, Illinois / Q2554041
# Hutsonville udalerria, Crawford konderria (Illinois)

Hutsonville udalerria Ameriketako Estatu Batuetako Illinois estatuko udalerri bat da, Crawford konderrian. Azken zentsuaren arabera 994 biztanle zituen, 37.51 milia karratu (97.2 km$^2$) eremuan.

## Ekonomia

2020ko zentsuaren arabera, Hutsonville udalerrian 483 etxebizitza zeuden. Per capita diru-sarrerak 29.381 estatubatuar dolar ziren.

## Kanpo estekak

* Datuak: Q5950905
# Haurillón Orratza

Haurillón Orratza, Pirinioetako hirumilako mendi bat da, 3.075 metroko garaiera du. Espainiako Aragoi autonomia erkidegoko Huesca probintzian dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q17584174
* Multimedia: Agulla Haurillón / Q17584174
# Hauroth

Hauroth Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 299 biztanle zituen 3,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565008
* Multimedia: Hauroth / Q565008
# Haurra eserlekuan (Berthe Morisot)

Haurra eserlekuan (frantsesez: Enfant au fauteuil), Neskatoa panpinarekin (frantsesez: Jeune Fille à la poupée) izenez ere ezaguna, Berthe Morisot inpresionista frantziarraren erretratua da, 1884. urtekoa, bere hainbat lanetan bezala, bere alaba Julie Manet erabili zuena modelorako.
Inpresionista askoren (Renoir edo Mary Cassatt adibidez) gaia izan zen eseritako haurrak margotzearena, baina konbentzioetatik urrundu zen Morisot enkoadre ez zentratu batekin. Hala ere, lana amaitu gabe utzi zuen, neskaren zangoen inguruak ertakusten duen bezala. Bere alabaz esan ohi zuen Morisot amak: "Bibi (Julieren goitizena) bezalako modelo batekin, poliki egin behar da lan, bestela dena alferrik galtzeko aukera dago".
Bilduma pribatu baten jabetzakoa da margolana, erakutsi zuten Parisko Orsay Museoan 2019an, Berthe Morisoti buruzko erakusketa handi batean.

## Erreferentziak

* 1 2 Musee d'Orsay / Berthe Morisot erakusketa. (2019). info panela: Enfant au fauteuil. (Noiz kontsultatua: 2019-09-04).
* ↑ «Berthe Morisot (1841-1895) - Musée d'Orsay» m.musee-orsay.fr (Noiz kontsultatua: 2019-09-04).

## Kanpo estekak

* Datuak: Q67123715
# Haurrak festa batean dantzan

Haurrak festa batean dantzan (ingelesez: 'Children Dancing at a Party'), baita ere Barkatu eta Mutila neskaren oina zapaltzen, Norman Rockwell margolari estatubatuarrak 1918an egindako margolana da. 1918ko urtarrilaren 26ko The Saturday Evening Post aldizkariaren edizioaren azal gisa erabili zen. Jatorrizko pintura, oihal gaineko olioz egina eta 58,50 x 48 zm-koa, National Museum of American Ilustration erakundearen bilduman dago.

## Deskribapena

Pinturak egoera umoretsu baina deseroso bat erakusten du, non, dantzan ari zirela eta, ume batek, ustekabean, neskaren oina zapaldu duen. Neskatxak oina eusten du eta mutikoari begira dago, "Zergatik egin duzu hori?" galdetuz bezala. Mutilak barkamena eskatu nahi duela dirudi, eskuak altxatuz, ahurrak neskarengana zuzenduz. Mutilaren masail gorrituek lotsa erakusten dute egoeragatik. Atzealdean bigarren bikote bat dantzan ari da; aurrean duten eszenagatik dibertigarriak ematen dute. Ospakizun formalaren sentsazioa dago haurrek janzten dituzten jantziengatik, nahiz eta festarako txanoak eraman.

## Erreferentziak

* ↑ http://www.best-norman-rockwell-art.com/norman-rockwell-saturday-evening-post-cover-1918-01-26-children-dancing-at-a-party.html

## Kanpo estekak

* Datuak: Q19879079
* Multimedia: Children Dancing at a Party / Q19879079
# Haurrak hondartzan

Haurrak hondartzan, gaztelaniaz Niños en la playa, Joaquín Sorolla margolari valentziarrak 1909an egindako margolan ospetsua da; dena dela, ofizialki 1910ean egindako bezala katalogatua izan da sarritan. Sorollak 1919an Espainiako Arte Modernoaren Museoari eman zion. Gaur egun Pradoko Museoan gordeta dago. Mugimendu postinpresionistaren margolana da.

## Margolanaren ezaugarriak

Margolanean ur garbien hondartza ikus daiteke. Itsasertzeko uretan hiru haur biluzik ikus daitezke; hirurak ahoz behera daude, bustiak, larruazala disdiratzen uraren eraginez. Umeek ezaugarri desberdinak erakusten dituzte: ikuslearengandik gertuen dagoenak, ile horikoak, gazteena ematen du; beste biak atzerago daude eta beltzaranak dira. Ilehoria zehaztasuna gehiagoz dago irudikatuta eta, ukondo batean gainean, beste biei begira dago. Haur beltzarenetako batek ile horikoari irribarretsu begiratzen dio; bestea aparte dago.

## Gaia

Haurren gaia, bereziki hondartzan edo bainatzen, ohikoa da Sorollaren lanetan; ia bere obraren gai espezifikotzat jo daiteke. Hona hemen beste adibide batzuk:
* Haurrak hondartzan (1904)
* Haurra arkaitzetan, Jávea (1905)
* Haurrak hondartzan, Valentziako hondartza (1908)
* "Iot txikia". 1909.
* Haurrak hondartzan (1916).

## Erreferentziak

* ↑ https://www.museodelprado.es/coleccion/obra-de-arte/chicos-en-la-playa/edd7a202-c069-49f1-a3f4-eacf9b4022c2

## Kanpo estekak

* Datuak: Q6043567
# Houyhnhnm

Houyhnhnm-ak fantasiazko izakiak dira, Jonathan Swiften Gulliver-en bidaiak liburuan agertzen direnak.
Itxuraz, zaldiak bezalakoak dira, baina adimentsuak. Arrazoiak gidatzen ditu haien bizitzak. Houyhnhnm-ak Yahoo-ekin bizi dira, zeinak gizaki basati eta adimen gutxikoak diren. Houyhnhnm-ek morroi moduan erabiltzen dituzte Yahoo-ak, nahiz eta behe-mailako eta nazkagarritzat hartu.
Houyhnhnm-ek ez dute gezur hitza ezagutzen, arrazoiak eragozten dielako ez dena esatea.

## Kanpo estekak

* Datuak: Q249683
* Multimedia: Houyhnhnm / Q249683
# Hove

Hove, Ingalaterrako hegoaldeko kostalden dagoen udalerri bat da, Ekialdeko Sussex konderrian. Brighton hiriarekin batera Brighton and Hove hirigunea osatzen du.
2021ean 91.100 biztanle zituen.
* Datuak: Q989616
* Multimedia: Hove, East Sussex / Q989616
# Houyet

Houyet, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 4.562 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q695390
* Multimedia: Houyet / Q695390
# Hovd

Hovd (mongolieraz: Ховд, ᠬᠣᠪᠳᠤ) mendebaldeko Mongoliako hiria da, izen bereko probintziako hiriburua dena. 1.395 metroko altueran dago eta 2017an 29.800 biztanle zituen.

## Klima

Datu klimatikoak (Khovd) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 8.7 | 13.6 | 21.7 | 30.7 | 32.0 | 34.2 | 33.4 | 35.6 | 30.0 | 24.7 | 14.4 | 13.3 | ' |
| Batez besteko tenperatura maximoa (°C) | −16.3 | −12.0 | 0.3 | 11.1 | 19.1 | 23.8 | 24.7 | 23.4 | 17.7 | 9.0 | −2.3 | −12.9 | 7.1 |
| Batez besteko tenperatura (ºC) | −24.3 | −20.2 | −7.4 | 3.9 | 11.9 | 17.1 | 18.6 | 16.7 | 10.6 | 1.5 | −9.7 | −20.0 | −0.1 |
| Batez besteko tenperatura minimoa (°C) | −29.9 | −27.1 | −14.7 | −3.5 | 4.6 | 10.3 | 12.3 | 10.0 | 3.9 | −4.7 | −15.7 | −25.6 | −6.7 |
| Erregistraturiko tenperatura minimoa (°C) | −46.6 | -44.6 | −31.7 | -19.7 | -8.6 | -6.4 | 1.5 | -0.9 | -13.9 | -25.3 | −35.2 | −40.4 | ' |
| Pilatutako prezipitazioa (mm) | 1.4 | 0.9 | 2.3 | 5.9 | 9.5 | 26.5 | 35.0 | 22.7 | 10.6 | 4.6 | 1.8 | 1.6 | 122.8 |
| Prezipitazio egunak (≥ 1.0 mm) | 0.3 | 0.2 | 0.6 | 1.4 | 2.4 | 3.9 | 6.2 | 4.0 | 1.9 | 0.8 | 0.4 | 0.5 | 22.6 |
| Eguzki orduak | 171.6 | 196.3 | 255.2 | 266.8 | 300.4 | 300.1 | 302.1 | 298.0 | 269.7 | 230.9 | 180.3 | 151.0 | 2922.4 |
| Iturria: NOAA (1961-1990) ||||||||||||||

## Erreferentziak

* ↑ Berria. Estilo Liburua. .
* ↑ (Ingelesez) National Oceanic and Atmospheric Administration. Khovd Climate Normals 1973-1990. .

## Kanpo estekak

* Datuak: Q731256
* Multimedia: Khovd, Khovd / Q731256
# Hove (Belgika)

Hove (nederlanderaz ahoskatua: ˈɦoːvə) Belgikako iparraldean dagoen udalerria da, Flandriako Anberesko probintzian dagoena. 2015eko urtarrilaren 1ean 8.199 biztanle zituen.
Udalerria Anberes hiritik 9 kilometrora dago. Errenta altuko udalerria da eta Belgikako lekurik seguruenetakoa da.

## Kanpo estekak

* (Nederlanderaz) Webgune ofiziala
* Datuak: Q649982
* Multimedia: Hove, Belgium / Q649982
# Houéville

Houéville Frantziako udalerria da, Vosgeak departamenduan dagoena, Ekialde Handia eskualdean. 2013an 39 biztanle zituen.

## Demografia
### Biztanleria

2007an Houéville udalerrian erroldatutako biztanleak 39 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren gizonak) eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 21 etxebizitza zeuden, 15 familiaren etxebizitza nagusia ziren, 3 bigarren erresidentzia ziren eta 3 hutsik zeuden. Etxebizitza guzti hauek 21etxeak ziren. 15 etxebizitza nagusietatik 12 bere jabearen bizilekua ziren, 1 alokairuan okupaturik zegoen eta 2 doan lagata zeuden; 2 etxek bi gela zituzten, 2 etxek hiru zituzten, 2 etxek lau zituzten eta 9 etxek bost zituzten. 9 etxek euren parking plaza propioa zuten azpian. 7 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Houéville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 8 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 4 | 40-44 | 0 |
| 0 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 12 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 19 aktiboak ziren eta 7 inaktiboak ziren. 19 pertsona aktiboetatik 15 lanean zeuden (12 gizon eta 3 emakume) eta 4 langabezian zeuden (1 gizon eta 3 emakume). 7 pertsona inaktiboetatik 2 erretiraturik zeuden, 4 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 material elektrikoaren fabrikazioko enpresa zen eta 1 zerbitzu enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q223660
* Multimedia: Houéville / Q223660
# Heaton (Newcastle upon Tyne)

Heaton, Ingalaterrako ipar-ekialdean dagoen Newcastle upon Tyne hiriko auzune eta barruti bat da, Tyne eta Wear konderrian.
* Datuak: Q5694406
* Multimedia: Heaton, Newcastle upon Tyne / Q5694406
# Heather Moyse

Heather Leann Moyse (Summerside, 1978ko uztailaren 23a) kanadar kirolaria da, batez ere bobsleighean, errugbian eta pistako txirrindularitzan nabarmendu zena. Bobsleighean bultzalaria zen, eta urrezko domina irabazi zuen 2010eko eta 2014ko Neguko Olinpiar Jokoetan. Errugbian, hegaleko eta atzelari postuetan aritzen zen; 22 partida jokatu zituen Kanadako selekzioarekin, eta 2010eko eta 2014ko Munduko Errugbi Kopetan parte hartu. Zazpiko errugbiko selekzioko kidea izan zen, eta 2012ko Panamerikako Txirrindularitza Txapelketan ere esku hartu zuen. World Rugby Hall of Fameko kide izendatu zuten 2016an.

## Palmaresa
### Bobsleigh
#### Olinpiar Jokoak

    2006 – Turin, 4.a Helen Uppertonekin
    2010 – Vancouver, 01 ! Kaillie Humphriesekin
    2014 – Sochi, 01 ! Kaillie Humphriesekin

#### Munduko Txapelketak

    2008 – Altenberg, 11.a Lisa Szabonekin
    2009 – Lake Placid, 5.a Kaillie Humphriesekin
    2011 – Königssee, 03 ! Kaillie Humphriesekin
    2011 – Königssee, 03 ! Kaillie Humphriesekin (taldeka)

#### World Cup

    2005 – Calgary, 03 ! Helen Uppertonekin
    2005 – Igls, 02 ! Helen Uppertonekin
    2006 – Königssee, 02 ! Helen Uppertonekin
    2006 – St. Moritz, 01 ! Helen Uppertonekin
    2008 – Cortina d'Ampezzo, 02 ! Helen Uppertonekin
    2008 – St. Moritz, 03 ! Helen Uppertonekin
    2008 – Igls, 01 ! Helen Uppertonekin
    2009 – Whistler, 02 ! Kaillie Humphriesekin
    2009 – Lake Placid, 03 ! Kaillie Humphriesekin
    2009 – Altenberg, 01 ! Kaillie Humphriesekin
    2010 – Königssee, 02 ! Kaillie Humphriesekin
    2010 – Igls, 03 ! Kaillie Humphriesekin
    2013 – Calgary, 01 ! Kaillie Humphriesekin
    2013 – Park City, 02 ! Kaillie Humphriesekin
    2013 – Lake Placid, 01 ! Kaillie Humphriesekin
    2014 – St. Moritz, 01 ! Kaillie Humphriesekin

## Erreferentziak

* ↑ Heather Moyse. olympic.ca (Noiz kontsultatua: 2021-10-29).
* ↑ Moyse to be inducted in World Rugby Hall of Fame. americasrugbynews.com (Noiz kontsultatua: 2021-10-29).
* ↑ World Rugby Hall of Fame: Heather Moyse. world.rugby (Noiz kontsultatua: 2021-10-29).

## Kanpo estekak

* Datuak: Q289780
* Multimedia: Heather Moyse / Q289780
# Heather Menzies

Heather Menzies-Urich (Toronto, Kanada, 1949ko abenduaren 3a - Quinte West, Kanada, 2017ko abenduaren 24a) kanadar aktore eta modeloa zen. 1965eko The Sound of Music filmean Louisa Von Trapp izeneko pertsonaia eta Logan's Run telesailean Jessica 6 izeneko pertsonaia antzezteagatik zen ezaguna.

### Filmografia

| Urtea | Filma | Pertsonaia | Oharra(k) |
| 1965 | The Sound of Music | Louisa | |
| 1966 | Hawaii | Mercy Bromley | |
| 1967-1969 | Dragnet | | 5 atal |
| 1968 | How Sweet It Is | Tour girl | |
| 1969 | Hail, Hero! | Molly Adams | |
| 1969 | The Computer Wore Tennis Shoes | Extra | Kredituetan agertu barik |
| 1970 | Bonanza | Marta Thornton | Thornton's Account atala |
| 1970 | To Rome With Love | Andrea | Beautiful People atala |
| 1971 | The Smith Family | Janie Bradford | Cindy atala |
| 1972 | Outside In | Chris | |
| 1973 | Sssssss | Kristine | |
| 1973 | The Bob Newhart Show | Debbie Borden | Not with My Sister You Don't atala |
| 1977-1978 | Logan's Run | Jessica | Pertsonaia nagusia |
| 1978 | Piranha | Maggie Mckeown | |
| 1978-1979 | The Love Boat | 2 atal | |
| 1979-1981 | Vega$ | Victoria Ballinger / Charlotte Henderson / Lisa | 3 atal |
| 1982 | Endangered Species | Susan | |
| 1982 | T.J. Hooker | Dr. Kincaid | A Kind of Rage atala |
| 1990 | American Dreamer | | A Face in the Cloud atala |
* Datuak: Q462368
* Multimedia: Heather Menzies / Q462368
# Heather McDermid

Heather Jane McDermid (Calgary, Kanada, 1968ko urriaren 17a) arraunlari kanadiarra da. 1996an zilarrezko domina irabazi zuen eta 2000an brontzezkoa.

## Bizitza

Heather McDermid kanadarrak pista eta zelaiko atleta bezala hasi zuen bere kirol ibilbidea, 800 metrotan espezializatuz eta Estatu Batuetako Rice Unibertsitatean kirol beka bat lortuz. 1989 eta 1990ean, All-American ohoreak jaso zituen, baina etapa honi handik pixka batera orkatilan egindako lesio batek eman zion amaiera. Ez zuen etsi nahi eta horretxegatik hasi zen arraunean. 1994an Kanadako talde nazionaleko kide izan zen.

### Ibilbidea

Nazioarteko bere lehen txapelketa nagusia 1996ko udan izan zen, Atlantako Olinpiar Jokoetan. Bertan, zilarrezko domina irabazi zuen emakumeentzako zortzikoetan lemazainarekin, [Tosha Tsang], [Maria Maunder], [Alison Korn], [Emma Robinson], [Anna Van der Kamp], [Jessica Monroe], [Theresa Luke] eta [Lesley Thompson-Willie] -ekin batera.
Handik hiru urtera, 1999an, Munduko Txapeketan agertu zen, Korn, Luke, Robinson, Thompson-Willie, [Buffy Alexander-Williams], [Laryssa Biesenthal], [Dorota Urbaniak] eta Kubet Weston ez-olinpikoarekin, zortzikoetan brontzezko domina bat irabazi zuten. [Heather Davis]-ekin Weston ordezkatuz, brontzea irabazi zuten errumaniarren eta holandarren atzetik 2000ko Sydneyko Udako Olinpiar Jokoetan.
Jokoen ondoren, erretiratu egin zen eta 2009.urtean Albertako Kirolaren Ospearen Aretoan sartu zen.

## Kanpo estekak

* «Heather McDermid Bio, Stats, and Results | Olympics at Sports-Reference.com» web.archive.org 2020-04-18 (Noiz kontsultatua: 2022-02-10).</ref>
* Datuak: Q3129088
# Heathfield (Ekialdeko Sussex)

Heathfield, Ingalaterrako hegoaldeko kostaldean dagoen udalerri bat da, Ekialdeko Sussex konderrian.
2011n 7.731 biztanle zituen.
* Datuak: Q2258479
* Multimedia: Heathfield, Heathfield and Waldron / Q2258479
# Heathfield (Hegoaldeko Ayrshire)

Heathfield, Eskoziako barruti bat da, Hegoaldeko Ayrshire konderrian. Ayr eta Prestwick udalerrien artean dago, A77 zeharbidean.
Bigarren Mundu Gerran RAFeko aerodromo militar baten kokalekua izan zen.

## Kanpo estekak

* Datuak: Q5694258
# Heathrow (Florida)

Heathrow Ameriketako Estatu Batuetako erroldak esleitutako leku bat da. Seminole konderrian dago, Florida estatuan. 6.806 biztanle ditu, 8,195627 kilometro koadroko azaleran banatuta.

## Ikus, gainera

* Seminole konderria

## Kanpo estekak

* Datuak: Q2423734
# Heliópolis (Bahia)

Heliópolis Brasilgo udalerri bat da, Bahiako estatuan kokatua. 12.309 biztanle ditu 338,797 km²ko eremuan.

## Ikus, gainera

* Bahiako estatua

## Kanpo estekak

* Datuak: Q2019055
* Multimedia: Heliópolis (Bahia) / Q2019055
# Helkeguren

Helkeguren Arabako herri desagertu bat da.

## Historia

Herri honen lehen aipamena 1025 urtekoa da, Helkeguren izenaz aipatzen baita Donemiliaga Kukulako Kartularioan. Ez da ezagutzen noiz desagertu zen, ezta nola ere.

## Erreferentziak

* ↑ López de Guereñu Galarraga, Gerardo. (1989). Toponimia alavesa seguido de Mortuorios y despoblados y Pueblos alaveses. in: Onomasticon Vasconiae. Euskaltzaindia, 552 or. ISBN 9788485479481. (Noiz kontsultatua: 2019ko maiatzaren 12a).

## Kanpo estekak

* Datuak: Q56062293
# Helize (satelitea)

Helize (grekoa: Ελίκη), edo Jupiter XLV, Jupiter planetaren satelite natural irregular bat da.

## Ezaugarri fisikoak

Helize satelite txikia da (4 km inguruko diametroa du), eta erretrogradoa. Uste da 0,04ko albedoa duela, Jupiterren beste satelite batzuen antzera. Haren beste ezaugarri asko ezezagunak dira oraindik.
Anankeren taldeko satelitea da: 19.300.000 km eta 22.700.000 km arteko erradioarekin eta 150° inguruko inklinazioarekin Jupiter orbitatzen duten satelite erretrogrado irregularrak dira guztiak. Talde horretan sailkatutako sateliteak, jatorriz, asteroideak dira, Jupiterren grabitateak harrapatuak eta satelite bilakaraziak.

## Aurkikuntza

Scott Sheppard, D. Jewitt, J. Kleyna, Y. Fernández eta H. Hsieh Hawaiiko Unibertsitateko astronomoek aurkitu zuten, 2003ko otsailaren 6an hartutako irudiak aztertzean. Aurkikuntzaren berri 2003ko martxoaren 4an eman zen, Jupiterren beste sei sateliteren aurkikuntzaren berriarekin batera.

## Izendapena

Helize satelite-izena mitologia grekoko Helize pertsonaian du jatorria; Helize musetako bat zen, Zeusen alaba.
Hasieran, S/2003 J 6 izendapen sistematikoa eman zitzaion sateliteari; kode horrek adierazten du 2003an lehen aldiz ikusitako Jupiterren seigarren satelitea zela. Helize behin betiko izena 2005eko martxoaren 30ean eman zitzaion.

## Kanpo estekak

* Datuak: Q16898
* Multimedia: Helike (moon) / Q16898
# Helix pomatia

Helix pomatia tamaina handiko barraskilo espeziea da, beraz molusku gasteropodo lurtarra. Erdialdeko eta hego-mendebaldeko Europa jatorria duen helizikulturan oso aintzat hartua dute. Frantziar gastronomian escargot diote. Euskal Herritik hedaturik dagoen barraskilo arrunta oso antzekoa du.

## Erreferentziak

* ↑ Goodyear, Dana. (15-22/8). «Grub» The New Yorker.

## Kanpo estekak

* Datuak: Q245314
* Multimedia: Helix pomatia / Q245314
* Espezieak: Helix pomatia
# Helize (geometria)

Helizea, geometrian, bere tangenteek espazioan norabide finko bat jarraituz angelu konstante bat (α) osatzen duen kurba orok jasotzen duen izendapena da.
* Datuak: Q201717
* Multimedia: Helices / Q201717
# Helix (Oregon)

Helix Oregongo hiri bat da. Umatilla konderrian kokatua dago. 2010ean 184 biztanle zituen, 0,33 kilometro koadrotan banatuta.

## Ikus, gainera

* Umatilla konderria

## Kanpo estekak

* Datuak: Q2068172
* Multimedia: Helix, Oregon / Q2068172